*Likumprojekts*

**Grozījumi Dizainparaugu likumā**

**Izdarīt** Dizainparaugu likumā (Latvijas Republikas Saeimas un Ministru Kabineta Ziņotājs, 2004, 23.nr., Latvijas Vēstnesis, 2007, 33.nr.; 2014, 140., 251.nr.) šādus grozījumus:

1. Aizstāt visā likumā vārdus „valsts nodeva” un „nodeva” (attiecīgā locījumā) ar vārdu „maksa” (attiecīgā locījumā).

2. Aizstāt visā likumā vārdu „papildnodeva” (attiecīgā locījumā) ar vārdu „papildmaksa” (attiecīgā locījumā).

3. Aizstāt visā likumā vārdus „Patentu valdes Apelācijas padome” un „Apelācijas padome” (attiecīgā locījumā) ar vārdiem „Rūpnieciskā īpašuma apelācijas padome” (attiecīgā locījumā).

4. 3.pantā:

izslēgt ceturto daļu;

papildināt ar piekto daļu šādā redakcijā:

„(5) Papildu tiesisko attiecību regulējumu Patentu valdes procedūrām, kas attiecas uz dizainparaugu reģistrāciju, Rūpnieciskā īpašuma apelācijas padomes darbību, personu pārstāvību Patentu valdē un profesionālo patentpilnvarnieku darbību, nosaka Rūpnieciskā īpašuma institūciju un procedūru likums.”

5. 15.pantā:

otrajā daļā izslēgt 7.punktu;

papildināt trešo daļu ar 6.punktu šādā redakcijā:

„6) dokumentu par pieteikuma maksas un, kad nepieciešams, papildmaksas samaksu.”;

izslēgt astotās daļas pirmo teikumu, 8.1 un devīto daļu;

papildināt ar desmito daļu šādā redakcijā:

„(10) Dizainparaugu reģistrācijas procedūras veidlapu paraugus nosaka Ministru kabinets.”

6. Izteikt 17.pantu šādā redakcijā:

„**17.pants.** **Pieteikuma datums**

Par pieteikuma iesniegšanas dienu (pieteikuma datumu) uzskata dienu, kad Patentu valdē saņemts pieteikums, kurā ietvertas šā likuma 15.panta otrās daļas 1., 2. un 3.punktā minētās ziņas. Pieteikuma maksu un, ja nepieciešams, arī papildmaksu par papildu dizainparaugu vai dizainparaugiem (šā likuma 16.panta otrā daļa) samaksā mēneša laikā no pieteikuma iesniegšanas dienas, norādot maksājuma mērķi. Ja minētais termiņš nokavēts, bet iesniegti visi pieteikuma datuma noteikšanai nepieciešamie dokumenti, par pieteikuma datumu uzskata dienu, kad samaksāta pieteikuma maksa un, ja nepieciešams, arī papildmaksa.”

7. Izteikt 22.panta trešās daļas trešo teikumu šādā redakcijā:

„Bez maksas ņem vērā ziņas par pārstāvja iecelšanu, grozījumiem ziņās par pārstāvi un par pārstāvja atcelšanu, kā arī izlabo Patentu valdes pieļautās kļūdas”.

8. Izteikt 26.pantu šādā redakcijā:

„**26.pants.** **Apelācija par Patentu valdes lēmumu**

Ja pieteicējs vai cits Patentu valdes lēmuma adresāts (dizainparauga īpašnieks, bijušais īpašnieks, īpašumtiesību pārņēmējs, licenciāts) pilnībā vai daļēji nepiekrīt pieņemtajam Patentu valdes lēmumam, viņš ir tiesīgs iesniegt apelācijas iesniegumu saskaņā ar Rūpnieciskā īpašuma institūciju un procedūru likumu.”

9. Izslēgt 27.pantu.

10. 28.pantā:

izteikt pirmo daļu šādā redakcijā:

„(1) Triju mēnešu laikā pēc dizainparauga publikācijas ieinteresētās personas var iesniegt Patentu valdei iebilduma iesniegumu pret dizainparauga reģistrāciju. Iebilduma iesnieguma iesniegšana, virzība un izskatīšana notiek saskaņā ar Rūpnieciskā īpašuma institūciju un procedūru likumu.”;

aizstāt otrajā un trešajā daļā vārdu „iebildumu” ar vārdiem „iebilduma iesniegumu”;

izslēgt ceturto un piekto daļu.

11. Izslēgt 29.pantu.

12. Izteikt 30.panta otro daļu šādā redakcijā:

„ (2) Lūgumu par reģistrācijas sadalīšanu var iesniegt tikai pēc šā likuma 28.panta pirmajā daļā paredzētā iebildumu iesniegumu iesniegšanas termiņa (iebildumu perioda) beigām.”

13. Izteikt 32.panta pirmo daļu šādā redakcijā:

„(1) Termiņus, kas paredzēti dizainparauga reģistrācijas procedūras noteikumos, izņemot tos termiņus, kuri noteikti šā likuma 18.panta pirmajā, otrajā un piektajā daļā, 19.panta pirmajā daļā, 28.panta pirmajā daļā un 31.pantā, Patentu valde var pagarināt uz noteiktu laiku, bet ne ilgāk par trim mēnešiem, ja šāds lūgums Patentu valdē saņemts pirms attiecīgā termiņa beigām un samaksāta termiņa pagarināšanas maksa.

14. Izteikt 33.panta otrās daļas trešo teikumu šādā redakcijā:

„Bez maksas reģistrā iekļauj ziņas par pārstāvja iecelšanu, grozījumiem ziņās par pārstāvi un par pārstāvja atcelšanu, kā arī izlabo Patentu valdes pieļautās kļūdas”.

 15. 34.pantā:

 papildināt pirmo daļu pēc vārda „pieteikuma” ar vārdu „lietas”;

 papildināt pantu ar 1.1daļu šādā redakcijā:

„(1)1 Ziņas par dizainparauga pieteicēju (īpašnieku), dizaineru (ja pieteicējs nav paziņojis, ka dizainers ir atteicies no tiesībām tikt minētam vai lūdzis, lai netiek minēts) un pārstāvi (ja tāds iecelts), pieteikuma saņemšanas datumu (pieteikuma datumu), prioritātes datumu (ja pieprasīta prioritāte), tā izstrādājuma nosaukumu, kurā dizainparaugu paredzēts īstenot vai iekļaut, ir publiskas. Dizainparauga attēls (attēli) un apraksts kļūst publiski pēc dizainparauga reģistrācijas un publikācijas.”

16. Izslēgt 35.pantu.

17. Izteikt 37.panta pirmās daļas 4.punktu šādā redakcijā:

„4) dizainparaugs ir pretrunā ar dizainparaugu, kurš ir reģistrēts Latvijā, starptautiski attiecībā uz Latviju vai kā Eiropas Kopienas dizainparaugs un kuram ir noteikts agrāks pieteikuma datums vai agrāka prioritāte, bet kurš izpausts sabiedrībai tikai pēc apstrīdētā dizainparauga reģistrācijas pieteikuma datuma vai prioritātes datuma;”.

18. Papildināt 41.panta ceturto daļu pēc pirmā teikuma ar otro teikumu šādā redakcijā:

„Ieinteresētā persona samaksā maksu par komercķīlas atzīmes izdarīšanu reģistrā.”

19. 42. pantā:

aizstāt otrajā daļā vārdus „valsts nodevas samaksu apliecinošs dokuments” ar vārdiem „samaksāta noteiktā maksa”;

aizstāt piektajā daļā vārdus „noteiktās valsts nodevas samaksu apliecinošs dokuments” ar vārdiem „samaksāta noteiktā maksa”.

20. 43.pantā:

aizstāt sestajā daļā vārdus „noteiktās valsts nodevas samaksu apliecinošs dokuments” ar vārdiem „samaksāta noteiktā maksa”;

izteikt septīto daļu šādā redakcijā:

„(7) Ziņas par licences līguma darbības izbeigšanos un par grozījumiem līguma noteikumos pēc tam, kad saņemts attiecīgs iesniegums, iesniegumā minēto ziņu apliecinoši dokumenti un samaksāta noteiktā maksa, Patentu valde iekļauj reģistrā un publicē Patentu valdes oficiālajā izdevumā, kā arī nosūta pusēm paziņojumu par reģistrā izdarīto ierakstu.”

21. Izteikt 48.1pantu šādā redakcijā:

„**48.1pants. Mantiskā kaitējuma atlīdzības un nemantiskā kaitējuma atlīdzības noteikšanas kārtība**

(1) Ja personas vainas dēļ notikusi dizainparauga nelikumīga izmantošana, šā likuma 48.panta ceturtajā daļā minētie tiesību subjekti ir tiesīgi prasīt pārkāpuma rezultātā nodarītā mantiskā kaitējuma un nemantiskā kaitējuma atlīdzību.

(2) Prasot atlīdzināt mantisko kaitējumu, tiesību subjekti par katru pārkāpumu var lūgt vienu no šādiem mantiskās atlīdzības veidiem:

1) zaudējumu atlīdzību;

2) licences maksu – summu, kuru varētu saņemt dizainparauga īpašnieks par dizainparauga izmantošanas tiesību nodošanu licenciātam;

3) tās personas, kura prettiesiski izmantojusi dizainparaugu, pārkāpuma rezultātā negodīgi gūto peļņu.

(3) Nemantiskā kaitējuma atlīdzības apmēru tiesa nosaka pēc sava ieskata.”

22. 52.pantā:

aizstāt ceturtajā daļā vārdus „paredzētos iebildumus” ar vārdiem „paredzēto iebilduma iesniegumu”;

izteikt piekto daļu šādā redakcijā:

(5) Ja starptautiskā reģistrācija atsakāma saskaņā ar šā likuma 21.panta pirmo daļu vai pret šo reģistrāciju iesniegts iebilduma iesniegums, Patentu valde pieņem lēmumu par starptautiskās reģistrācijas aizsardzības pilnīgu vai daļēju atteikumu (sākotnējo atteikumu). Triju mēnešu laikā no dienas, kad Starptautiskais birojs paziņojis par atteikumu, starptautiskās reģistrācijas īpašnieks ir tiesīgs iesniegt šā likuma 26.pantā paredzēto apelācijas iesniegumu (atbildi uz iebilduma iesniegumu).”;

izteikt sesto daļu šādā redakcijā:

„(6) Apelāciju un iebildumu iesniegumu izskatīšana notiek saskaņā ar Rūpnieciskā īpašuma institūciju un procedūru likumu, ciktāl dizainparaugu starptautiskās reģistrācijas noteikumi neparedz citādi.”

Likums stājas spēkā 2016.gada 1.janvārī.

Tieslietu ministrs Dzintars Rasnačs

Iesniedzējs:

tieslietu ministra p.i. Uldis Augulis

03.07.2015. 10:26

1005

L.Zommere

67220208, Linda.Zommere@lrpv.gov.lv